16.6.2022
FI
Euroopan unionin virallinen lehti
C 233/31
Selittävät huomautukset Euroopan unionin yhdistettyyn nimikkeistöön (2022/C 233/08)
Muutetaan neuvoston asetuksen (ETY) N:o 2658/87 (1) 9 artiklan 1 kohdan a alakohdan nojalla Selittävät huomautukset Euroopan unionin yhdistettyyn nimikkeistöön (2) seuraavasti: Lisätään sivulle 405 selittävä huomautus seuraavasti: ”9405 31 00 ja
valonauhat, jollaisia käytetään joulukuusissa
9405 39 00 Näihin alanimikkeisiin kuuluvat valonauhat/valoketjut, jollaisia käytetään joulukuusissa.
Näiden tavaroiden objektiiviset ominaisuudet, kuten ketjun pituus, valon tyyppi, lamppujen välinen etäisyys, lamppujen muoto (vakiomuoto tai yhteys jouluun) ja se, että ne on helppo ripustaa joulukuuseen, osoittavat, että ne on tarkoitettu ensisijaisesti/pääasiassa joulukuusen koristelemiseen valaistuksen avulla.
Lamput, joilla on yhteys jouluun, voivat olla lumihiutaleiden, tähtien tai jääpuikkojen muotoisia tai niissä voi olla muita talvisia aiheita; yhteys pitkäaikaisiin perinteisiin ei ole välttämätön.
Esimerkkejä tuotteista, jotka luokitellaan alanimikkeiden 9405 31 00 ja 9405 39 00 ”valonauhoiksi, jollaisia käytetään joulukuusissa”:
Valoverkko, joka koostuu tummanvihreistä sähköjohdoista, joissa on 160 pientä kirkasta hehkulamppua (1,5 V/0,5 W) ja jotka on liitetty yhteen niin, että ne muodostavat verkon, jonka koko on 320 × 150 cm.
Verkon koon vuoksi sen voi helposti laittaa joulukuusen päälle.
Johtojen värin ja sen vuoksi, että uloimpien oksien kärjet saa pujotettua verkon 19 cm × 19 cm kokoisten silmukoiden läpi, johdot ja lamput jäävät piiloon, mutta valot loistavat ulospäin ja antavat yhteneväisen koristevaikutelman.
Valoketju, jonka pituus on 55 m ja joka koostuu sähköjohdosta, jossa on 240 pientä hehkulamppua (2,5 V/0,25W).
Lamppujen välinen etäisyys on 21 cm.
Valoketju soveltuu sekä sisä- että ulkokäyttöön.
(1) Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
(2) EUVL C 119, 29.3.2019, s. 1.